༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
༄༅། །བརྒྱད་པ། ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷ་གཟུགས་སྐུའི་
བཀོད་པ་ཆོས་དབྱིངས་སུ་བསྡུས་པའི་ཚུལ་བསྟན་པ་
སོགས་མཛོད་ཚས་ཁ་བསྐངས་པའི་
རིམ་པ་བཞུགས་
སོ། །
ན་མོ་གུ་རུ་བཛྲ་དྷ་ར་སུ་མ་ཏི་དྷྭ་ཛ་སིདྷ་བྷ་དྲ་པཱ་དཱ་ཡ།
དུས་གསུམ་
རྒྱལ་ཀུན་མཁྱེན་བརྩེ་ནུས་པའི་རང་གཟུགས་རིགས་དང་དཀྱིལ་འཁོར་ཀུན་གྱི་་་
ཁྱབ་བདག་བློ་བཟང་རྒྱལ་མཚན་སེངྒེ་དཔལ་བཟང་པོའི་རྟོགས་པ་བརྗོད་པ་
ཉིན་མོའི་འོད་ཀྱི་མཇུག་ཁ་བསྐོང་བའི་ཚུལ་འགོད་པ་ལ། རྗེ་བཙུན་དམ་པ་དེ་
ཉིད་ཀྱི་ཞབས་སེན་ཟླ་བའི་ཅོད་པཎ་བྱང་ཆེན་མཐར་ཐུག་གཙུག་ཏོར་རྩེ་མོར་་་་་
འཆིང་བ་དེ་སྲིད་བརྩེ་བ་ཆེན་པོས་རྗེས་སུ་བཟུང་སྟེ་བྱིན་གྱིས་བརླབ་ཏུ་གསོལ།
བློ་བཟང་རྒྱལ་བསྟན་གངས་རིར་གནས་བཅས་ཤིང༌། །
བཤད་སྒྲུབ་ལུང་རྟོགས་གཡུ་ཡི་རལ་བས་མཚན། །
འཆད་རྩོད་རྩོམ་པའི་སྡེར་ཕྲེང་རབ་གཡོ་བའི། །
འཇིགས་བྲལ་སྨྲ་བའི་སེངྒེས་དགེ་ལེགས་སྩོལ། །
གང་གི་རྟོགས་བརྗོད་ཉིན་མོའི་སྣང་བ་ཡི། །
མཇུག་སྡུད་ཚ་ཟེར་ཆོ་ག་རྫོགས་པའི་སླད། །
མཛད་པའི་ཉམས་རྒྱུས་ཅུང་ཟད་ངེས་པའི་གཏམ། །
322

ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་བརྒྱད་པ།
དྲང་བོའི་ལམ་གྱིས་ཡི་གེའི་ཕྲེང་བར་སྤེལ། །
འདིར་རྒྱལ་བའི་བསྟན་པ་ཡོངས་རྫོགས་ཀྱི་གནད་ལ་མཁྱེན་དཔྱོད་ཕ་་་
རོལ་ཏུ་སོན་པའི་ལུང་གི་ཡོན་ཏན་དང་། གསང་བ་བསམ་གྱིས་མི་ཁྱབ་པའི་
ཏིང་ངེ་འཛིན་ལ་མངའ་བརྙེས་པའི་རྟོགས་པའི་ཡོན་ཏན་དང༌། བཀའ་བསྲུང་
དམ་ཅན་རྒྱ་མཚོ་བྲན་དུ་འཁོལ་ཞིང་འཁོར་ལོ་གསུམ་གྱི་མཛད་པ་ལ་འདོད་་་་་་་
དགུར་དབང་བསྒྱུར་བའི་ནུས་པ་འཕྲིན་ལས་ཀྱི་ཡོན་ཏན་དང་ལྡན་པའི་ངེས་པ་་
དོན་གྱི་མཁས་གྲུབ་ཆེན་པོ། རིགས་དང་དཀྱིལ་འཁོར་ཀུན་གྱི་ཁྱབ་བདག་རྡོ་རྗེ་
འཆང་མཚན་བརྗོད་པར་དཀའ་བ་རྗེ་བློ་བཟང་རྒྱལ་མཚན་སེངྒེ་དཔལ་བཟང་
པོའི་རྣམ་པར་ཐར་བ་རྒྱ་མཚོ་ལྟ་བུ་ལས་ཆ་ཙམ་ཞིག་རབ་བྱུང་བཅུ་གསུམ་པའི་་་་
མེ་གླང་ཧོར་ཟླ་དགུ་བའི་མར་ངོའི་ཚེས་བཅུར་འཁྲུངས་པ་ནས་(༡༧༥༧)དགུང་་་་
ལོ་གོ་གསུམ་བཞེས་པའི་ས་བྱ་ཧོར་ཟླ་བརྒྱད་པའི་ཉེར་གཉིས་སུ་གཟུགས་སྐུའི་་་་་
བཀོད་པ་བསྡུས་པའི་( ༡༨ ༤༩)བར་གྱི་ཟླ་བ་ལྔ་ཙམ་མ་གཏོགས་སློབ་བུ་ཆེ་ཕྲ་ཀུན་
གྱིས་ནན་ཏན་ཆེན་པོས་བསྐུལ་བའི་ངོར་རྣམ་ཐར་ཐུན་མོང་བའི་སྐོར་རྣམས་
སྔར་རྗེ་རང་ཉིད་ཀྱིས་ལྗགས་རྩོམ་མཛད་པའི་རྟོགས་བརྗོད་ཉིན་མོའི་འོད་དང་།
དེར་མི་གསལ་བའི་ཚུལ་འགའ་ཞིག་ཟུར་རྒྱན་གྱི་ཚུལ་དུ་ལོགས་སུ་འགོད་པར་
འདོད་ཅིང་། འདིར་གོང་གི་གསུངས་འཕྲོ་ཧོར་ཟླ་བཞི་བ་ཚུན་དང་མྱང་འདས་
ཀྱི་སྐོར་སོགས་ཉུང་ངུའི་སྒོ་ནས་མཇུག་སྡུད་པར་བྱེད་པའི་ཚུལ་གཙོ་བོར་བྱས་ཏེ་
བརྗོད་པ་ལ། དེ་ཡང་རྒྱུན་དུ་མཆོག་དམན་ཐམས་ཅད་ལ་ཚེ་རིང་ན་ཆོས་སྲིད་
གང་གི་བྱ་བ་བྱེད་ཀྱང་ཡོང་ཚུལ་དང་། དམ་པ་ཞིག་ཕར་ཞོག་གྲོང་གི་སྐྱེ་བོ་ཚེ་
རིང་བ་རྣམས་མཇལ་བ་དང་། དེའི་གཏམ་གསན་ན་ཤིན་ཏུ་དགྱེས་ཤིང་། རྗེ་
རང་ཉིད་ཀྱང་ཡུན་རིང་དུ་བཞུགས་ཚུལ་གྱི་ཞལ་བཞེས་ལས་བློ་མི་ཐུབ་པའི་
གསུང་གི་ཟུར་ཙམ་ཡང་བྱོན་མི་སྲིད་ཅིང་། ཞབས་པད་བརྟན་མིན་གྱིས་གླེང་
323

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མོལ་གསན་ན་ལྷག་པར་མི་དགྱེས་པ་ཞིག་ཡིན་ནའང་སྐབས་འདིར་ལོ་སྔ་མ་ནས་
ཞལ་མི་བཞུགས་པའི་གནས་ཚུལ་གསུང་གི་བབས་ལ་བརྟགས་ན་ཡང་ཡང
གསུངས་ཤིང་། རང་བཞིན་གྱིས་དེ་འདྲའི་གསུངས་མི་བྱོན་པ་ཀུན་ལ་མཐུན་
སྣང་དུ་གྲུབ་པའི་ཚུལ་དང་ཚེ་གཏོང་འཇོག་ལ་རང་དབང་ཐོབ་པའི་རྟགས་
སོགས་བཤད་པར་བྱ་བ་མང་ནའང་གཞན་དུ་འགོད་པར་འདོད་དོ། །ཁྱད་པར་
ལོ་འདིར་ད་ཆ་སྔར་རྒྱ་དམག་བྱུང་བའི་དུས་ལྟ་བུ་མ་ཡིན་པས་བློ་བདེ་ཞིང་བླ་་་་
བྲང་དང་དགོན་པ་ཀུན་གྱི་ཁང་བ་ཕལ་ཆེར་གྲུབ་འདུག་པས་ལེགས།
བཞེངས་རེ་ཐུབ་ཚེ་འདི་འདྲ་བྱེད་དགོས་ཞེས་བཀོད་ཁྱབ་གནང་། སྤྱིར་བཅད་
རྒྱའི་སྐབས་མ་གཏོགས་རྒྱུན་བཞུགས་ལྟ་བུར་སྐྱ་རེངས་དང་པོ་ཤར་བ་ནས་སྔ་་་་་
རྟེན་
དྲོའི་ཐུན་གཅིག་དང་། ཕྱི་དྲོའི་སྐབས་སུ་ཐུན་གཅིག་བཅས་སྐུ་ཚེ་གང་བོར་ཐུན་
འདི་གཉིས་ཤིན་ཏུ་དམ་ཞིང་འཆག་མེད་ཡིན་ལ་ཐུགས་བྲེལ་དུས་མ་གཏོགས་་་་་
ཐུན་ཡུན་ཡང་རིང་ཞིང་། ཁྱད་པར་ལོ་སྔ་མ་རྣམས་ནས་ཕེབས་བཞུད་མ་མཛད་
ཚེ་ཉིན་རེར་ཐུན་རིང་ཐུང་བཞི་རེ་དང་། རྒྱུན་གྱི་ཐུན་མཚམས་ཞལ་འདོན་གྱི་
སྟེང་དུ་མ་ཎི་ཁྲི་ཕྲག་རེ་དང་། དབྱངས་ཅན་མའི་བསྙེན་སྔགས་བརྒྱ་རྩ་རེའི་
མཚམས་སུ་བསྟོད་པ་ཆུ་འཛིན་དཀར་པོ་མ་སྦྱར་ཏེ་ལན་མང་དུ་གསུངས་པ་ལ།
བདག་གིས་ཞལ་འདོན་འདི་རྣམས་ཧ་ཅང་མང་དྲག་ན་དགུང་ལོ་མཐོ་བས་སྐུ་་་
རླུང་རེ་མི་ལྡང་བའི་ངེས་པ་མེད། ཅུང་ཟད་རེ་ཀུ་ཡངས་མཛད་ན་འགབ་ཚུལ་
ཞུས་པར། ངེད་རང་ལོ་མཐོ་ཡང་རླུང་ནད་རང་བཞིན་གྱིས་མེད། རྒྱུན་འདོན་
རྣམས་སྔོན་ནས་ཆག་མ་མྱོང་།
མ་ཎི་གྲངས་ཤིག་གི་ཐོག་ཏུ་ཨེ་ཞོག་བལྟ་སྙམ་
ཡོད། དབྱངས་ཅན་གྱི་བསྙེན་བསྟོད་འདོན་ཚུལ་ཆལ་ཆོལ་ལྟ་བུ་འདི་འདྲ་བྱེད་
དགོས་པ་ཉམས་སྣང་དུ་ཤར་བ་ཡིན། བདག་འདྲའི་རྒན་ཁོག་ཅིག་ལ་ཤེས་རབ་
འཕེལ་བའི་ཐབས་ཀྱིས་ཅི་བྱེད་ཀྱང་རྗེས་མ་ཞིག་གི་དོན་དུ་ཡིན་གསུངས་ནས་་་་་་
324

ཤཱཀྱའི་དགེ་སློང་སུ་མ་ཏི་དྷུ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་བརྒྱད་པ།
འབྱུང་འགྱུར་གྱི་གསུངས་འགའ་བསྩལ་ཞིང་ཞལ་འདོན་མ་བསྡུས་ཤིང་རྗེས་སུ་་་་་
ཐུགས་བྲེལ་ཇི་ལྟར་ཆེ་རུང་དེ་ལྟར་འཆག་མེད་མཛད།
སྟོད་ཕྱོགས་སུ་ངེས་པར་ཕེབས་དགོས་ཞེས་ཁུ་བོར་ཡང་ཡང་གསུངས་ཤིང་།
ལོ་འདིར་མཛོད་དགེ་
ཉིན་ཅིག་བདག་ལ་སཾ་ཊ་ཁྱེར་ཤོག་གསུངས་ཏེ། སྐབས་གསུམ་གནས་ཀྱི་དགེ་
མཚན་འཕོས་འདྲ་བའི། །ལྷོ་ཕྱོགས་མཛོད་དགེ་ས་ཡི་ཐིག་ལེ་རུ། །ཁོ་བོ་བསྟན་
འགྲོའི་བྱ་བ་མཐར་ཕྱིན་པའི། །དགའ་སྟོན་དག་ལ་སྤྱོད་པའི་ཆེད་དུ་འགྲོ། །ཞེས་
པ་ཉམས་མཚར་དུ་བྲིས་ཞོག་གསུངས་པའང་བློ་ཐུབ་པ་ཞིག་མ་བྱུང་ཡང་ཅི་ཡིན་
ཆ་མ་འཚལ་ཞིང་རང་བཞིན་གྱི་བཀའ་ཕེབས་ཡིན་ནམ་སྙམ་པ་ལས་མ་
ནས་རྣམ་ཐར་གྱི་འཕྲོའང་གོང་ལྟར་རིམ་པ་བདུན་གྱི་བར་གསུངས་ཏེ་ཚིག
མཚམས་ལེགས་ས་དེ་ནས་ཞོག་གསུངས། འདི་སོགས་རྩོམ་པ་འཕྲོ་ལུས་པ་འདྲ་
ཡོད་པ་ཁྱོད་ཀྱིས་བྲིས་ན་ལེགས། རྩོམ་པ་འཕྲོ་ཅན་དུ་ལུས་ན་མི་ལེགས་ཤིང་
མཁས་པ་ཆེན་པོ་གཞན་གྱི་གསུངས་ལའང་དེ་འདྲ་མང་ངོ་གསུངས། ཕྲན་གྱིས་
དམ་པ་སྔ་མ་ཚོའི་རྣམ་ཐར་སྐབས་ལྔ་བདུན་སོགས་དང་ཕལ་ཆེར་བཅུ་གསུམ་
བྱས་ནས་རྫོགས་པ་མང་འདུག་ཞུས་པར། ཡ་དང་བཅུ་གསུམ་བྱེད་ཅི་དགོས།
དཔག་བསམ་འཁྲི་ཤིང་ཡང་ཡབ་ཀྱིས་སྐབས་བརྒྱ་དང་བདུན་བྱས་པ་སྲས་ཀྱིས་་་
ཁ་བསྐངས་ནས་བརྒྱ་དང་བརྒྱད་བྱས་ཤིང་། འདིར་བརྒྱ་མེད་ཀྱང་དེ་འདྲའི་
ཚུལ་དུ་བྱས་ན་ལོས་ཆོག ཅེས་སོགས་གསུངས་པར་ཡིད་ལ་མཐར་མཇུག་
བསྐངས་ཏེ་སྐབས་བརྒྱད་བྱེད་དགོས་སྙམ་པའང་དེ་དུས་ནས་ཀྱང་ཤར། སྐབས་
འདིར་ཡང་དེ་ལྟར་བྱས་ནས་འགོད་པ་ལ། ལོ་འདིར་ཧོར་ཟླ་བཞི་བ་གཉིས་
བརྩེགས་བྱུང་བའི་སྔ་མའི་ཚེས་བཅོ་བརྒྱད་ཀྱི་ཉིན་སྔ་དྲོའི་ཆར་གང་ཉིད་རྡོ་རྗེ་་་་
སློབ་དཔོན་མཛད་དེ་གྲྭ་འཁོར་ནང་མ་རྣམས་དང་བཅས་ཡི་དམ་རྟ་མཆོག་རོལ་་
བ་ཡང་གསང་ཁྲོས་པའི་ཚོགས་བཟློག་གནང་། ཕྱི་དྲོ་ཀུན་སྤང་ཆེན་པོ་ཁྲ་ཚང་
325

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
པ་དཀོན་མཆོག་ལྷུན་གྲུབ་པས་ཁ་དར། སྟོད་འགག་སྤུས་ལེགས་དང༌། གོང་ས་
མཆོག་གི་ཚ་བོ་དྲུང་བ་དཀོན་མཆོག་སེངྒེས་དུས་གསུམ་སངས་རྒྱས་ཀྱི་སྐུ་བརྙན་་
ལི་མ་གསུམ་བཅས་ཕུལ་ཏེ་སྐྱབས་འཇུག་ཞུས་པར་དགྱེས་པའི་འཛུམ་ཞལ་་་་་་་་
བསྟན་ཅིང་ཞུས་ལན་ཡང་བསྩལ། ཁྱད་པར་ཁྲ་ཚང་རི་ཁྲོད་པས་བརྟན་
བཞུགས་ཕུལ་སྐབས།
འོ་ད་ཁྱེད་རྣམས་ཀྱིས་ང་ལ་ཡང་ཡང་བརྟན་བཞུགས་
ཕུལ་བ་ལྟར་ད་ལྟའི་བར་བསྡད་པ་ཡིན། དེ་རིང་ངས་ཞུ་བ་པོ་ལ་བརྟན་
བཞུགས་ཕུལ་བ་ཡིན་པས་རེ་ཞིག་བར་ཁྱེད་བཞུགས་དགོས། ཨ་ཁུ་དང་བསྟན་
པ་འདི་གཉིས་ངེད་ཀྱི་བྱ་བ་ཀུན་ལ་མེད་ཐབས་མེད་པས། འདི་གཉིས་ཀྱི་རིམ་
གྲོ་དང་བྱ་བ་གལ་ཆེན་རེ་ལ་ཁྱོད་ཀྱིས་ཕྱིན་ཆད་མོ་རེ་ཐོབ་གསུངས་པར།
ཁྲོད་པ་ཚང་སྐྱེངས་ཏེ་ལགས་སོ་ལས་གཞན་ཞུ་རྒྱུ་མ་རྙེད་པར་བསྡད་འདུག དེ་
ནས་ཚེས་ཉེར་གཉིས་ཀྱི་ཉིན་མཛོད་དགེ་སྟོད་ཕྱོགས་སུ་སྲ་ཆོད་ཀྱིས་ཕེབས་རྒྱུཪ་་
རི་
ཐག་བཅད་པ་ལྟར། དེ་ཉིན་ཆིབས་ཀྱི་ཁ་ལོ་བསྒྱུར་ཏེ་ཡུལ་སྐྱོང་ཐོད་འཆིང་དུ་
གྲགས་པའི་ཉེ་འདབས་སུ་བཞུགས་སྒར་བཏབ། ཐུགས་སྲས་དམ་པ་འགྱིང་རོལ་
སྤྲུལ་བའི་སྐུ་འཇམ་དཔལ་བསྟན་པའི་སྒྲོན་མེ་པ་དང༌། གཙོས་དགོན་གྲོང་གི་
སེར་སྐྱ་ཀུན་གྱིས་ཆིབས་སྐྱེལ་མཛད་པ་ལ་སྐྱབས་འཇུག་དང༌། འབྱུང་འགྱུར་གྱི་
ཞལ་ཏ་དགྱེས་འཛུམ་གྱི་སྒོ་ནས་ལྷུག་པར་བསྩལ། ཉེར་གསུམ་གྱི་ཉིན་སྒར་
བཏེག་སྟེ་ཀླུ་ཤོད་ཕྱོགས་སུ་ཕེབས་སྐབས། ལོ་བའི་ཁོག་ནས་གཙོས་སྐྱ་སེར་གྱི་
ཆིབས་སྐྱེལ་རྣམས་ཕྱིར་ལོག སྟག་ཚང་ལྷ་མོའི་དགོན་པ་དགའ་ལྡན་བཤད་སྒྲུབ་
གླིང་ནས་དབོན་པོ་ཚོགས་འཕེལ་སྐྱ་སེར། ལས་སྣེ། ལྷ་སྡེ་མི་སྡེ། བསམ་ཚ་མཛོད་
ཚང་གི་རོང་སྡེ། བརྗིས་ཚང༌། ཨ་ལ་ཉིན་སྲིབ། རྨེ་རྒྱ་སོགས་ཀྱི་དགོན་གྲོང་ཀུན་
གྱི་སེར་སྐྱ་ཉི་ཟེར་གྱི་རྡུལ་ལ་ཅོ་འདྲི་བ་ལྟ་བུས་ཆིབས་བསུ་འབྱོར་བ་དང་བཅས་་
ཏེ་ཚེས་ཉེར་བཞིའི་ཉིན་ཨ་ལའི་སའི་ཆར་ཀླུ་ཆུར་གྲགས་པའི་འགྲམ་དུ་སྒར་
326

ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་བརྒྱད་པ།
བཏབ། ཨ་ལ་ཉིན་སྲིབ་ཀྱི་སྡེ་གཞུང་ནས་བསྙེན་བཀུར་གུས་འདུད་ལྷུར་ལེན་ཚུལ་
བཞིན་ ་བགྱིས་པའི་ཐོག་ཆོས་སྡེ་ཆེན་པོ་སྟག་ཚང་ལྷ་མོ་ནས་ཕེབས་པའི་ཁྲི་གདན་
ཟུར་སོགས་གཞི་བྱེས་ཀྱི་སེར་སྐྱ་ཀུན་ལ་གྲུབ་པའི་རྒྱལ་མོའི་ལུགས་ཀྱི་ཚེ་དབང་།
འོད་དཔག་མེད་ཀྱི་འཕོ་ཁྲིད། མཇུག་ཏུ་བསྔོ་སྨོན་གྱི་མཚམས་སྦྱོར་བཅས་སོ་
སོའི་འདོད་སྦྱར་གྱི་ཆོས་བཀའ་མང་དུ་གནང་བ་ལ།
འབྲུ་ཁལ་སོགས་ཀྱིས་
དངོས་འབུལ་ཞུས། སྔ་ཕྱི་ཀུན་ཏུ་དད་ལྡན་སོ་སོར་འཕོ་ལུང་བསྔོ་བ་བཀའ་བསྒོ་
གསུང་བརྟག་སོགས་ཞུས་པ་ལ་གང་ལ་གང་འཚམས་ཀྱིས་སོ་སོའི་རེ་བ་ཚུལ་་་་་་་་་
བཞིན་དུ་བསྐངས་པར་མཛད་དེ་མཐོང་ཐོས་དྲན་རེག་གི་སྒོ་ནས་ཐར་བའི་ས་་་་་
བོན་བསྐྲུན་པར་མཛད། མཇལ་བའི་ཁྲོད་ནས་གསེར་ཟངས་ལས་གྲུབ་པའི་རྣམ་
སྲས་ཀྱི་སྐུ་ཞིག་དང་། ཙནྡན་གྱི་མཆོད་རྟེན་མཐོ་གང་བ་ཞིག་ཕུལ་བ་ལ། ། རྣམ་
སྲས་བདག་གི་ནུ་བོ་བསོད་ནམས་རྒྱ་མཚོར་གནང་སྟེ་འདི་ཁྱོད་ཀྱིས་ཟུངས་ལ་དོ་
དམ་བྱོས་དང་རྗེས་སོར་མཛོད་ཁང་དུ་བཞག་ན་དགོས་པ་ཞིག་ཡོད་གསུངས།
དེ་བཞིན་མཆོད་རྟེན་འདིའང་མཆོད་རྟེན་ཆེན་པོ་ཞིག་གི་གཟུངས་གཞུག་གི་་་་
གཙོ་བོར་བཟང་གསུངས། ཉེར་ལྔའི་ཉིན་བསམ་ཚའི་ཕྱོགས་སུ་བྱོན་པའི་ལམ་
དུ་བརྗིས་ཚང་དགོན་པའི་འདུ་ཁང་དུ་གདན་དྲངས་ཏེ།
ཇ་འདྲེན་ཞུས་པའི་
ཐོག དྲུག་ཅུ་པའི་གཏོར་མ་བསྔོས་ཤིང༌། སྐུ་གསུང་ཐུགས་རྟེན་ལ་མེ་ཏོག་འཐོར་
འབུལ་དང་བསྔོ་སྨོན་སོགས་གནང༌། གང་ལ་སྙིང་ནས་གུས་སློབ་དཀོན་མཆོག་
མཁྱེན་རབ་སོགས་ཀྱིས་བསྙེན་བཀུར་ཞུས་པ་ལ་དགྱེས་པའི་གསུང་ལན་དང
བཅས་སོ་སོའི་འདོད་ཆོས་ཀྱིས་རེ་བ་བསྐངས། བསམ་ཚའི་སྡེ་གཞུང་གིས་ཐབ་
བསུ། ཨེར་ཏིས་སྒར་སོགས་ཀྱི་དགེ་འདུན་པ་རྣམས་ནས་སེར་སྦྲེངས་དང་
བཅས་དགོན་པའི་འདུ་ཁང་གསར་དུ་འབུབ་རྒྱུའི་ས་གནས་དེར་བཞུགས་ཁྲི་་་
ཆེན་པོ་ཞིག་བརྩིགས་པའི་སྟེང་དུ་གྲུབ་རྒྱལ་མའི་ཚེ་དབང་། ལྷག་ལྷ་འགའི་
327

།ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བསྙེན་པའི་བཟླས་ལུང༌། བསྔོ་བ་མཇལ་ཁ་སོགས་གནང་སྟེ། ཐར་བའི་ས་
གྲུང་པོ་འདེབས་པར་མཛད་པའི་རེ་འདོད་བསྐངས་པའི་ཡོན་དུ་འབྲུ་ཁལ་དང་
རྟ་ནོར་སོགས་འབུལ་ནོར་མང་དུ་འདུས། གཡུ་ལ་དཔོན་པོ་བློ་བཟང་བསྟན་
འཛིན་ནས་རང་གི་བསྟི་གནས་སུ་སྤྱན་དྲངས་ཏེ་ཇ་འདྲེན་ཞུས་པར་ལྷ་མོའི་
གཤེགས་གཏོར་ཞིག་དང་། སྐུ་གསུང་ཐུགས་རྟེན་ལ་མེ་ཏོག་འཐོར་འབུལ་
མཛད་ཅིང་།
བླ་མ་འདི་ལ་རྒྱུན་དུ་ཐུགས་ཤིན་ཏུ་བརྩེ་བས་སྐབས་འདིར་ཡང་
དགྱེས་པའི་གསུང་གི་བདུད་རྩི་མང་དུ་བསྩལ། དགོན་པ་འདི་སྟག་ཚང་ལྷ་མོ་
ནས་ཀུན་གཟིགས་མཆོག་སྤྲུལ་རིན་པོ་ཆེ་བློ་བཟང་འཇམ་དཔལ་བསྟན་པའི་་་་་་་
སྒྲོན་མེས་གནས་གཞི་སྤོས་ཏེ་གསར་འདེབས་བྱས་པ་ལ། ཐུགས་ཤིན་ཏུ་དགྱེས་
ཏེ་དགོན་པའི་མཚན་ལ་གསང་སྔགས་ཆོས་འཕེལ་གླིང་དུ་གསོལ་ཏེ་འདི་ལ་བདེ་་
མཆོག་དྲིལ་བུ་ལྷ་ལྔ་ཞིག་བཙུགས་ན་ལེགས་པའི་མཚན་མ་ཤར་ཞེས་གཡུ་ལ་་་་་་་་
དཔོན་པོ་སོགས་ལ་གསུངས། གཡུ་ལ་དཔོན་པོ་ཚང་ལ་རྒྱབ་རིའི་གནས་བདག་
ཀྱང་ཤིན་ཏུ་དགའ་འདུག་ཅེས་འཕྲལ་དུ་གསོལ་མཆོད་མདོར་བསྡུས་ཤིག་ཀྱང་་་་་
བཀའ་རྩོམ་གནང་། ཚེས་ཉེར་ལྔའི་ཉིན་སྒིས་སྟིང་དགོན་པས་འདུ་ཁང་དུ་
གདན་དྲངས་ཏེ་དགེ་འདུན་པ་རྣམས་ཀྱི་རྐྱེན་སེལ་དུ་ཆོས་རྒྱལ་གྱི་དྲུག་ཅུ་པའི་་་་
གཏོར་བསྔོ་དང༌། རྟ་མཆོག་རོལ་བའི་སྙིང་པོ་བཅུད་བསྡུས་ཀྱི་ལུང་སོགས་ཞུས་
ཏེ་ནས་བྲེ་སུམ་བརྒྱ་སོགས་ཀྱིས་དངོས་འབུལ་བཏེགས། འད